
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 231 

15 Ιουνίου 2010 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός συμπληρωματικών όρων και περιορισμών 
δόμησης για την προσθήκη τρίτου ορόφου (επί 


εγκεκριμένης προσθήκης δύο ορόφων) στο διατη¬ 
ρητέο κτίριο που βρίσκεται στη συμβολή των οδών 
I. Δραγούμη 28 και Σολωμού, στο Ο.Τ. 141, στον ιστο¬ 
ρικό τόπο της Θεσσαλονίκης, φερόμενο ως ιδιοκτη¬ 
σία της «Γρ. Καρύδας - Μονοπρόσωπη Ε.Π.Ε. 1 

Χαρακτηρισμός ως μνημείου του παλαιού Δημοτικού 
Σχολείου του ΔΔ. Μαγούλας του Δήμου Παμίσου, 

Ν. Καρδίτσας. 2 


Αναγκαστική απαλλοτρίωση ακινήτων για την κα¬ 
τασκευή του έργου «Εργα Διαχείρισης Στερεών 
Αποβλήτων Νομού Αχαίας Περιφέρειας Δυτικής 
Ελλάδας». Υποέργο: «ΧΥΤΑ Δυτικής Αιγιαλείας», 
θέση «ΠΑΠΑΝΙΚΟΛΟΥ» Δήμου Συμπολιτείας Νο¬ 
μού Αχαίας. 3 

Τροποποίηση Εγκεκριμένου Ρυμοτομικού Σχεδίου 
Πόλης για τον χαρακτηρισμό του τμήματος της 
οδού Χίου μεταξύ της οδού Κεφαλληνίας και της 
συμβολής των οδών Αγ. Ελευθερίου και Δωδεκα- 


νήσου σε πεζόδρομο. 4 

Τροποποίηση του παλαιού ρυμοτομικού σχεδίου Κα¬ 
τσικάς του Δήμου Παμβώτιδας Ν. Ιωαννίνων στο 
οικοδομικό τετράγωνο Γ145. 5 


ΑΠΟΦΑΣΕΙ Σ 

Αριθμ. 1811 (1) 


Καθορισμός συμπληρωματικών όρων και περιορισμών 
δόμησης για την προσθήκη τρίτου ορόφου (επί εγκε¬ 
κριμένης προσθήκης δύο ορόφων) στο διατηρητέο 
κτίριο που βρίσκεται στη συμβολή των οδών I. Δρα- 
γούμη 28 και Σολωμού, στο Ο.Τ. 141, στον ιστορικό 
τόπο της Θεσσαλονίκης, φερόμενο ως ιδιοκτησία 
της «Γρ. Καρύδας - Μονοπρόσωπη Ε.Π.Ε.». 

Η ΥΦΥΠΟΥΡΓΟΣ 

ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210 Α') «Γενικός Οικοδομι¬ 


κός Κανονισμός» και ειδικότερα του άρθρου 4 αυτού, 
όπως το άρθρο αυτό τροποποιήθηκε με το Ν. 1772/1988 
(ΦΕΚ 69 Α') και αντικαταστάθηκε με το άρθρο 3 του 
Ν. 2831/2000 (ΦΕΚ 140 Α') «Τροποποίηση των διατάξεων 
του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις». 

β) Του Π.Δ. 358/1986 (ΦΕΚ 158 Α') «Καθορισμός αρ¬ 
μοδιοτήτων Υπουργείου Βόρειας Ελλάδας» και ειδικό¬ 
τερα του άρθρου 2 παρ. δ (αα), που αναφέρονται στο 
χαρακτηρισμό κτιρίων ως διατηρητέων ή οικισμών ή 
τμημάτων αυτών ως παραδοσιακών. 

γ) Του Π.Δ. 167/2005 (ΦΕΚ 220 Α') «Οργανισμός του 
Υπουργείου Μακεδονίας - Θράκης». 

δ) Του Π.Δ. 63/21-4-2005 (ΦΕΚ 98 Α'/22.04.2005) «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα». 

ε) Του Π.Δ. 185/06.10.2009 (ΦΕΚ 213 Α'/07.10.2009) και 
ειδικότερα του άρθρου 3 που αναφέρεται στην μετα¬ 
τροπή του Υπουργείου Μακεδονίας - Θράκης σε Γ ενική 
Γραμματεία Μακεδονίας - Θράκης και μεταφορά αυτού 
ως σύνολο αρμοδιοτήτων, υπηρεσιών θέσεων και προ¬ 
σωπικού στο Υπουργείο Εσωτερικών. 

2. Την απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Ηλ. Διακυβέρνησης 
383/18.01.2010 (ΦΕΚ 29 Β'/18.01.2010) «Καθορισμός αρμο¬ 
διοτήτων των Υφυπουργών Εσωτερικών, Αποκέντρωσης 
και Ηλεκτρονικής Διακυβέρνησης Θεοδώρας Τζάκρη και 
Γεωργίου Ντόλιου». 

3. Το από 02/11/1983 Π.Δ. «Χαρακτηρισμός ως διατηρη¬ 
τέων κτιρίων που βρίσκονται στην Κάτω Πόλη Θεσσα¬ 
λονίκης και καθορισμός ειδικών όρων δόμησης αυτών» 
(ΦΕΚ 734/Δ'/23.11.1983), με το οποίο χαρακτηρίστηκε ως 
διατηρητέο και το κτίριο του θέματος. 

4. Την υπ’ αριθ. 4211/σχετ.3816/09.06.2006 απόφαση 
Υ.ΜΑ.Θ., (ΦΕΚ 575/Δ710.07.2006), «Καθορισμός συμπλη¬ 
ρωματικών όρων και περιορισμών δόμησης σε διατηρη¬ 
τέο κτίριο που βρίσκεται στη Θεσσαλονίκη και επί των 
οδών Σολωμού και I. Δραγούμη αρ. 28, Ο.Τ. 141, φερόμενο 
ως ιδιοκτησία “Γρηγορίου Καρύδα ΕΠΕ’». 

5. Την με αρ. πρωτ. Γ.Γ.Μακεδονίας Θράκης 134/12.01.2010 
αίτηση της φερόμενης ως ιδιοκτήτριας του κτιρίου εται¬ 
ρείας: «Γρ. Καρύδας - Μονοπρόσωπη ΕΠΕ». 

6. Την υπ’ αριθ. ΥΠΠΘ/ΔΝΣΑΚ/56830/1625/19.09.2008 
απόφαση του ΥΠΠΟ «Εγκριση μελέτης για την καθ’ύψος 
προσθήκη τρίτου ορόφου (επί εγκεκριμένης προσθή- 

κης δύο ορόφων) σε διατηρητέα από το Υ.ΠΕ.ΧΩ.Δ.Ε. 
οικοδομή στη συμβολή των οδών I. Δραγούμη 28 και 
Σολωμού, φερομένης ιδιοκτησίας «Καρύδας Γρηγόριος 
- Μονοπρόσωπη Ε.Π.Ε.» εντός του ιστορικού τόπου της 
πόλεως Θεσσαλονίκης, Ν. Θεσσαλονίκης. 

7. Την από 22/03/2010 αιτιολογική έκθεση του Τμήμα¬ 
τος ΠΕ.ΧΩ.Δ.Ε. της Δ/νσης Περιβάλλοντος και Υποδομών 
του Υ.ΜΑ.Θ. για την έκδοση υπουργικής απόφασης για 
τον καθορισμό συμπληρωματικών όρων και περιορισμών 
δόμησης στο διατηρητέο κτίριο που βρίσκεται στη συμ¬ 
βολή των οδών I. Δραγούμη 28 και Σολωμού, στο Ο.Τ. 
141, στον ιστορικό τόπο της Θεσσαλονίκης. 

8. Την με αρ. πρωτ. Γ.Γ. Μακεδονίας Θράκης 
1811/29.03.2010 απάντηση - αποδοχή της αιτιολογικής 
έκθεσης από τον φερόμενο ως ιδιοκτήτη του παραπάνω 
κτιρίου, αποφασίζουμε: 

1) Καθορίζουμε συμπληρωματικούς ειδικούς όρους 
και περιορισμούς δόμησης στο διατηρητέο κτίριο που 
βρίσκεται στην συμβολή των οδών Σολωμού και I. Δρα- 
γούμη 28, στην Θεσσαλονίκη, φερόμενο ως ιδιοκτησία 
της «Γρηγόριος Καρύδας - Μονοπρόσωπη Ε.Π.Ε.», όπως 
παρακάτω: 

α) Επιτρέπεται η προσθήκη ενός επιπλέον ορόφου 
σε υποχώρηση, στην οποία ενσωματώνεται η απόλη¬ 
ξη κλιμακοστασίου που προβλεπόταν στην προηγού¬ 
μενη εγκεκριμένη προσθήκη δύο ορόφων (4211 σχετ. 
3816/09.06.2006 απόφαση Υ.ΜΑ.Θ. ΦΕΚ 575/Δ710.07.2006), 
χωρίς υπέρβαση του ισχύοντος για την περιοχή συντε¬ 
λεστή δόμησης. Με την προσθήκη αυτή διατηρείται το 
εγκεκριμένο ύψος και η ανάλογη υπέρβαση του ιδεατού 
στερεού στην περιοχή του 3 ου ορόφου της προσθήκης, 
που έχει ήδη εγκριθεί, όπως φαίνεται στην συνημμένη 
τομή, σε κλ. 1:100. 


β) Επιτρέπεται η υλοποίηση ελαφριάς κατασκευής από 
μέταλλο και γυαλί, σε υποχώρηση, η οποία περιβάλλει 
τον όροφο στο μέτωπο της οδού Σολωμού, σε τμήμα 
της οδού I. Δραγούμη καθώς και προς το πλάγιο όριο 
του κτιρίου, με μορφή που παραπέμπει σε ημικυλινδρική 
στοά, ύψους 2,75μ. περίπου. 

2) Κατά τα λοιπά εξακολουθούν να ισχύουν τα οριζό¬ 
μενα από τις διατάξεις του Π.Δ/τος της 02/11/1983 (ΦΕΚ 
734/Δ'/28.11.1983), με το οποίο χαρακτηρίστηκε ως διατη¬ 
ρητέο, μεταξύ άλλων, το κτίριο του θέματος και από την 
υπ’ αριθ. 4211 σχετ. 3816/09.06.2006 (ΦΕΚ 575/10.07.2006) 
απόφαση του Υπουργού Μακεδονίας Θράκης. 

3) Για τις παραπάνω επεμβάσεις είναι απαραίτητη, 
μετά τη γνωμοδότηση της αρμόδιας ΕΠΑΕ, η έγκριση 
των σχετικών μελετών από τη Γ.Γ. Μακεδονίας - Θρά¬ 
κης του Υπουργείου Εσωτερικών, Αποκέντρωσης και 
Ηλεκτρονικής Διακυβέρνησης. 

4) Κατά της αποφάσεως αυτής μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

5) Κάλυψη δαπάνης: από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του οικείου Ο.Τ.Α.. 

6) Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Ιουνίου 2010 

Η ΥΦΥΠΟΥΡΓΟΣ 

ΘΕΟΔΩΡΑ ΤΖΑΚΡΗ 

Αριθμ. ΥΠΙΊΟΤ/ΔΝΣΑΚ/32824/724 (2) 

Χαρακτηρισμός ως μνημείου του παλαιού Δημοτικού 
Σχολείου του Δ.Δ. Μαγούλας του Δήμου Παμίσου, 
Ν. Καρδίτσας. 

Ο ΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Εχοντας υπόψη: 

1. Τις διατάξεις: 

α) του άρθρου 90 του Π.Δ. 63/2005 (ΦΕΚ 98/Α'/22.04.2005) 
«Κωδικοποίηση της Νομοθεσίας για την Κυβέρνηση 
και τα Κυβερνητικά Όργανα» καθώς και ότι από την 
εψαρμογή των κανονιστικών αυτών διατάξεων δεν 
προκαλείται δαπάνη σε βάρος του Κρατικού προϋ¬ 
πολογισμού. 

β) το Π.Δ. 186/2009 «Συγχώνευση των Υπουργείων Πολι¬ 
τισμού και Τουριστικής Ανάπτυξης» (ΦΕΚ 213/Α'/07.10.2009) 
και το Π.Δ. 187/2009 «Διορισμός Υπουργών και Υφυπουρ¬ 
γών» (ΦΕΚ 214/09.10.2009). 

γ) του Ν. 3028/02 (ΦΕΚ 153/Α728.06.2002) «Για την προ¬ 
στασία των Αρχαιοτήτων και εν γένει της Πολιτιστικής 
Κληρονομιάς». 

δ) του Ν. 2039/92 (Φ.Ε.Κ. 61/Α/13.04.92) «Περί Κύρωσης 
της Σύμβασης για την προστασία της Αρχιτεκτονικής 
Κληρονομιάς της Ευρώπης». 

ε) του Π.Δ. 191/2003 (ΦΕΚ 146/Α713.06.2003) «Περί Ορ¬ 
γανισμού του Υπουργείου Πολιτισμού». 

2. Την Υπουργική Απόφαση ΥΠΠΟ/ΔΟΕΠΥ/ΤΠΟΝΥΣ/ 
15/3696/20.01.2004 «Μεταβίβαση αρμοδιοτήτων του 


Υπουργού Πολιτισμού στις Περιφερειακές...» (ΦΕΚ 
70/Β'/20.01.2004) καθώς και την Υπουργική Απόφαση 
ΥΠΠΟ/ΔΟΕΠΥ/ΤΠΟΝΥΣ/14/3698/20.01.2004 «Οργάνωση 
και λειτουργία των Συμβουλίων του Ν. 3028/2002» (ΦΕΚ 
70/Β720.01.2004). 

3. Την εισήγηση της Διεύθυνσης Νεώτερης και Σύγ¬ 
χρονης Αρχιτεκτονικής Κληρονομιάς και τα λοιπά στοι¬ 
χεία του φακέλου. 

4. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων, με αριθμό Πρακτικού 
1/25.02.2010, αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του άρθρου 6 παρ. 1γ, του Ν. 3028/2002, το παλαιό Δη¬ 
μοτικό Σχολείο του Δ.Δ. Μαγούλας του Δήμου Παμίσου, 
Ν. Καρδίτσας, όπως σημειώνεται στο συνημμένο τοπο- 
γραφικό με στοιχεία «1, 2, 2', 3, 4, 5, 6, 6' 1», χωρίς τις 
μεταγενέστερες επεμβάσεις, διότι αποτελεί για την 
περιοχή κτίριο με ιδιαίτερη κοινωνική και ιστορική αξία, 
είναι ένα από τα ελάχιστα εναπομείναντα στοιχεία 
σύνδεσης της με το πρόσφατο συλλογικό παρελθόν 
και αποτελεί σημείο αναφοράς για τους κατοίκους 
του τόπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαΐου 2010 

Ο ΥΠΟΥΡΓΟΣ 

ΠΑΥΛΟΣ ΓΕΡΟΥΛΑΝΟΣ 




■ ΥΙΝν<Π 30411 

Αριθμ. 64074/2840 (3) 

Αναγκαστική απαλλοτρίωση ακινήτων για την κατα¬ 
σκευή του έργου «Έργα Διαχείρισης Στερεών Απο¬ 
βλήτων Νομού Αχαίας Περιφέρειας Δυτικής Ελλά¬ 
δας». Υποέργο: «ΧΥΤΑ Δυτικής Αιγιαλείας», θέση 
«ΠΑΠΑΝΙΚΟΛΟΥ» Δήμου Συμπολιτείας Νομού Αχαί¬ 
ας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2882/2001 «Κώδικας Αναγκαστι¬ 
κών Απαλλοτριώσεων Ακινήτων». 

2. Τις διατάξεις του Ν. 2985/2002 «Προσαρμογή των 
διατάξεων του Κώδικα Αναγκαστικών Απαλλοτριώσεων 
στο Σύνταγμα». 

3. Την υπ’ αριθ. 6701/17.10.2003 απόφαση της Δ/νσης 
Περιβάλλοντος & Χωροταξίας τη Περιφέρειας Δυτικής 
Ελλάδας σχετικά με την έγκριση περιβαλλοντικών όρων 
για το έργο «ΧΥΤΑ Δυτικής Αιγιαλείας», θέση «ΠΑΠΑΝΙ- 
ΚΟΛΟΥ» Δήμου Συμπολιτείας Νομού Αχαίας. 

4. Την τήρηση των προϋποθέσεων του άρθρου 3 του 
Ν. 2882/2001. 

5. Την υπ’ αριθ. 15595/24.11.2004 απόφαση του Γενι¬ 
κού Γραμματέα της Περιφέρειας Δυτικής Ελλάδας, που 
ορίζει την ΔΔΕ αρμόδια υπηρεσία για θέματα κήρυξης 
αναγκαστικής απαλλοτρίωσης (Ν. 2882/2001). 

6. Την υπ’ αριθ. 11278/2005 (ΦΕΚ 1434/τ. Β718.10.2005) 
απόφαση Γενικού Γραμματέα Π.Δ.Ε. για μεταβίβαση 
αρμοδιοτήτων του Γ ενικού Γ ραμματέα στον Γ ενικό Δι¬ 
ευθυντή της Π.Δ.Ε. 

7. Το συμπληρωμένο κτηματολογικό διάγραμμα και 
πίνακα που συντάχθηκε από τον Τοπογράφο Μηχανικό 
Γαλιατσάτο Χρήστο σε κλίμακα 1:1000 τον Φεβρουά¬ 
ριο του 2010, ελέγχθηκε από την Αδαμαντία Κατσάίτη, 
Τοπογράφο Μηχανικό της ΔΕΚΕ/ΠΔΕ και θεωρήθηκε 
στις 19/05/2010 από τον Σταύρο Καραμπάση, Δ/ντή της 
ΔΕΚΕ/ΠΔΕ. 

8. Την υπ’ αριθ. 5279/05.06.2007 πράξη χαρακτηρισμού 
του Δασαρχείου Πατρών. 

9. Την υπ’ αριθ. 5710/5929/13.10.2009 απόφαση του 
Γενικού Γραμματέα Περιφέρειας Δυτικής Ελλάδας (ΦΕΚ 
487/Δ'/27.10.2009) περί οριοθέτησης του ποταμού Φοί¬ 
νικα. 

10. Την από 22/06/2007 ανακοίνωση της Δ/νσης Τεχνι¬ 
κών Υπηρεσιών της Ν.Α. Αχαίας η οποία δημοσιεύθηκε 
στην εφημερίδα «ΑΛΛΑΓΗ» στις 29/06/2007. 

11. Τα αποδεικτικά τοιχοκόλλησης της προαναφερό- 
μενης ανακοίνωσης στα καταστήματα των Δήμων Συ¬ 
μπολιτείας, Καλαβρύτων, Αροαν’ιας, Παϊων, Λευκασίου, 
Ερινεού και Αιγίου. 

12. Το υπ’ αριθ. Τ.Σ. 254/25.08.2009 (επανάληψη στο 
ορθό 09/11/2009) έγγραφο της Ενδιάμεσης Διαχειρι¬ 
στικής Αρχής Επιχειρησιακού Προγράμματος Δυτι¬ 
κής Ελλάδας Περ. Δυτ. Ελλάδος που αναφέρει ότι 
με την αριθμ. ΟΟΙΩ2004.ΘΒ.16.0.ΡΕ.007 της Επιτροπής 
των Ευρωπαϊκών Κοινοτήτων εγκρίθηκε το ποσό των 
188.000€ για την εκτέλεση των απαλλοτριώσεων που 
αφορά το υποέργο 4 με τίτλο «Απόκτηση γης» του 
έργου με αριθμό ΟΠΣ «121582» με τίτλο «ΧΥΤΑ ΔΥΤΙΚΗΣ 
ΑΙΓΙΑΛΕΙΑΣ». 


13. Το υπ’ αριθ. 2694/26.05.2010 (αρ. πρωτ. ΔΔΕ 
60839/2708/26.05.2010) έγγραφο της Κτηματικής Υπη¬ 
ρεσίας Ν. Αχαίας με το οποίο μας διαβιβάστηκε η υπ’ 
αριθ. 2693/26.05.2010 θετική εισήγηση της Προϊσταμένης 
της Κτηματικής Υπηρεσίας Ν. Αχαίας και τα αναφερό- 
μενα σ’ αυτή έγγραφα, αποφασίζουμε: 

Κηρύσσουμε την αναγκαστική απαλλοτρίωση 
ακινήτων, εμβαδού 61.597,20 μ * 1 2 3 4 5 6 7 , σύμφωνα με την 
5279/05.06.2007 πράξη χαρακτηρισμού του Δασαρχείου 
Πατρών, που αφορά ιδιωτικές εκτάσεις και εικονίζεται 
στο συμπληρωμένο κτηματολογικό διάγραμμα και πί¬ 
νακα που συντάχθηκε από τον Τοπογράφο Μηχανικό 
Γαλιατσάτο Χρήστο σε κλίμακα 1:1000 τον Φεβρουάριο 
του 2010, ελέγχθηκε από την Αδαμαντία Κατσαΐτη, 
Τοπογράφο Μηχανικό της ΔΕΚΕ/ΠΔΕ και θεωρήθηκε 
στις 19/05/2010 από τον Σταύρο Καραμπάση, Δ/ντή 
της ΔΕΚΕ/ΠΔΕ. 

Στην έκταση που απαλλοτριώνεται προβάλλουν δικαι¬ 
ώματα κυριότητας οι Παναγιώτης Αγγελόπουλος του 
Σωτηρίου και λοιποί σύμφωνα με τον υπόψη κτηματο- 
λογικό πίνακα. 

Η απαλλοτρίωση κηρύσσεται υπέρ του Δημοσίου σε 
βάρος των πιστώσεων του Ταμείου Συνοχής και συγκε¬ 
κριμένα για το υποέργο 4 με τίτλο «Απόκτηση γης» του 
έργου με αριθμό ΟΠΣ «121582» με τίτλο «ΧΥΤΑ ΔΥΤΙΚΗΣ 
ΑΙΓΙΑΛΕΙΑΣ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 1 η Ιουνίου 2010 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 

-♦- 

Αριθμ. 55406/730 (4) 

Τροποποίηση Εγκεκριμένου Ρυμοτομικού Σχεδίου Πό¬ 
λης για τον χαρακτηρισμό του τμήματος της οδού 
Χίου μεταξύ της οδού Κεφαλληνίας και της συμβο¬ 
λής των οδών Αγ. Ελευθερίου και Δωδεκανήσου σε 
πεζόδρομο. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις του από 17/07/1923 Δ/τος (ΦΕΚ 228 Α') 
«Περί Σχεδίων Πόλεων κ.λπ.» όπως τροποποιήθηκε και 
ισχύει. 

2. Το από 19/01/1925 Διάταγμα Ρυμοτομίας (ΦΕΚ 14/ 
20.01.1925) όπως αυτό ισχύει σήμερα κατόπιν των τρο- 
ποποιητικών ΦΕΚ 289/06.10.25, ΦΕΚ 327/28.10.25, ΦΕΚ 361/ 
18.11.25, ΦΕΚ 363/25.11.33, ΦΕΚ 411/18.09.35 και ΦΕΚ 353/ 
13.06.84. 

3. Τις διατάξεις του Ν.Δ. 690/1948 «Περί Σχεδίων Πό¬ 
λεων». 

4. Τις διατάξεις του Α.Ν. 314/1968 (ΦΕΚ 47/Α') όπως τρο- 
ποιήθηκαν με το υπ’ αρ. 1018/71 Ν. Δ/γμα (ΦΕΚ 220/Α'). 

5. Τις διατάξεις του υπ’ αρ. 183/86 Π.Δ. (ΦΕΚ 70 Α'). 

6. Την με αρ. ΔΤΕ/δ/43511/161/55/13.06.88 εγκύκλιο του 
Υ.ΠΕ.ΧΩ.Δ.Ε. που αφορά «Οδηγίες και προδιαγραφές για 
τροποποιήσεις κ.λπ. ρυμοτομικών σχεδίων». 

7. Τ ις διατάξεις των άρθρων 152 (παρ. 1,2 και 6) και 154 
του από 14/07/1999 Π.Δ. «Κώδικας Βασικής Πολεοδομικής 
Νομοθεσίας» (ΦΕΚ 580 Δ'). 

8. Τις διατάξεις του Ν. 1337/83 (ΦΕΚ 33 Α') για «Επέ¬ 
κταση των πολεοδομικών σχεδίων, οικιστική ανάπτυξη 
και σχετικές ρυθμίσεις» και του Νόμου 2508/97 (ΦΕΚ 
124 Α') για «Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις». 

9. Τις διατάξεις του Ν. 2831/2000 (ΦΕΚ 140 Α') για 
«Τροποποίηση των διατάξεων του Ν. 1577/1985 «Γενι¬ 
κός Οικοδομικός Κανονισμός» και άλλες πολεοδομικές 
διατάξεις». 

10. Τις διατάξεις του Ν. 2882/2001 (ΦΕΚ 17 Α') «Κώδικας 
Αναγκαστικών Απαλλοτριώσεων Ακινήτων». 

11. Την παραγρ. 1 του άρθρου 10 του Ν. 3044/02 (ΦΕΚ 
197 Α'). 

12. Το Π.Δ. 178/14.02.81 (ΦΕΚ 50 Δ') «Περί μεταβιβάσεως 
Πολεοδομικών Αρμοδιοτήτων στο Δήμο Πειραιά». 

13. Το Π.Δ. 323/31.05.89 (ΦΕΚ 146 Α') και το Π.Δ. 410/95 
(ΦΕΚ 231 Α') που αφορά «Δημοτικό και Κοινοτικό Κώ¬ 
δικα» όπως τροποποιήθηκε και ισχύει, καθώς και το Ν. 
2539/97 (ΦΕΚ 244 Α'). 

14. Το Γ.Π.Σ. του Δήμου Πειραιά (ΦΕΚ 79/Δ'/88). 

15. Την 185/16.04.08 απόφαση του Δημοτικού Συμβου¬ 
λίου Πειραιά. 

16. Την από 06/05/2010 Γνωμοδότηση του Ν.Σ.Χ.Ο.Π. 
της από 29/04/2010 συνεδρίασης του (αρ. πρακτικού 2), 
σύμφωνα με την οποία η γνωμοδοτική επιτροπή γνω- 
μοδοτεί «Υπέρ του χαρακτηρισμού ως πεζόδρομου, με 
την προϋπόθεση να αφεθεί ο απαιτούμενος ελεύθερος 


χώρος για διέλευση πεζών, οχημάτων έκτακτης ανάγκης 
και διέλευση IX. προς τους νόμιμους χώρους στάθμευ¬ 
σης των οικοδομών». 

17. Την υπ’ αριθ. 6/2006 εγκύκλιο του Υ.ΠΕ.ΧΩ.Δ.Ε., 
αποφασίζουμε: 

1) Την Τροποποίηση του Εγκεκριμένου Ρυμοτομικού 
Σχεδίου του Δήμου Πειραιά, για τον χαρακτηρισμό τμή¬ 
ματος της οδού Χίου μεταξύ της οδού Κεφαλληνίας και 
της συμβολής των οδών Αγ. Ελευθερίου και Δωδεκα- 
νήσου σε πεζόδρομο, με την προϋπόθεση να αφεθεί ο 
απαιτούμενος ελεύθερος χώρος για διέλευση πεζών, 
οχημάτων έκτακτης ανάγκης και διέλευση Ι.Χ. προς τους 
νόμιμους χώρους στάθμευσης των οικοδομών, όπως 
σημειώνεται με κίτρινο χρώμα στο από τον Μάρτιο του 
2010 τοπογραφικό διάγραμμα του Δήμου Πειραιά το 
οποίο συνοδεύει το υπ’ αρ. 2/29.04.2010 πρακτικό του 
Ν.Σ.Χ.Ο.Π. 

2) Από τις διατάξεις της απόφασης αυτής δεν προ¬ 
κύπτει δαπάνη σε βάρος του προϋπολογισμού του Δή¬ 
μου. 

3) Η απόφαση αυτή να δημοσιευθεί στην Εφημερίδα 
της Κυβερνήσεως (αρ. 2 Ν. 17/07/1923). 

Πειραιάς, 20 Μάΐου 2010 

Ο Νομάρχης 
ΙΩΑΝΝΗΣ ΜΙΧΑΣ 

Αριθμ. 4154 (5) 

Τροποποίηση του ρυμοτομικού σχεδίου Κατσικάς του 
Δήμου Παμβώτιδας Ν. Ιωαννίνων στο οικοδομικό τε¬ 
τράγωνο Γ145. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του Π.Δ. 30/96 (ΦΕΚ 21/Α702.02.96) 
«Κώδικας Νομαρχιακής Αυτοδιοίκησης», όπως τροπο¬ 
ποιήθηκε και ισχύει. 

2. Τις διατάξεις του Ν. 2218/94 (ΦΕΚ 90/Α713.06.1994) 
και του Ν. 2240/94 (ΦΕΚ 153/16.09.1994). 

3. Τις διατάξεις του Ν.Δ. της 17/07/1923 (ΦΕΚ 228/ 
Α716.08.23) «Περί σχεδίων πόλεων και κωμών του Κρά¬ 
τους» όπως μεταγενέστερα τροποποιήθηκαν και συ¬ 
μπληρώθηκαν και ιδίως τα Αρθ. 3 και 70. 

4. Τις διατάξεις του Ν. 1337/83 (ΦΕΚ 33 Α') «Επέκταση 
πολεοδομικών σχεδίων, οικιστική ανάπτυξη και σχετικές 
ρυθμίσεις». 

5. Τις διατάξεις του Ν. 2508/1997 (ΦΕΚ 124/13.06.97) «Βιώσιμη 
οικιστική ανάπτυξη πόλεων & οικισμών και άλλες διατάξεις». 

6. Τ ις διατάξεις της παρ. 6 του Αρθ. 152 και του Αρθ. 
154 του Κώδικα Βασικής Πολεοδομικής Νομοθεσίας Π.Δ. 
14/07/1999 (ΦΕΚ 580/Δ727.07.1999). 

7. Τις διατάξεις του Ν. 3044/27.08.02 (ΦΕΚ 197/27.08.02) 
«...ρυθμίσεις άλλων θεμάτων αρμοδιότητας Υπουργείου 
Περιβάλλοντος, Χωροταξίας και ΔημοσίωνΈργων». 

8. Τ ις διατάξεις του Ν. 2831/00 (ΦΕΚ 140/Α') και ειδικό¬ 
τερα το άρθρο 29 αυτού όπως τροποποιήθηκε και ισχύει 
με το άρθρο 10 του Ν. 3044/27.08.02 (ΦΕΚ 197/27.08.02)«... 
και ρυθμίσεις άλλων θεμάτων αρμοδιότητας Υπουργεί¬ 
ου Περιβάλλοντος, Χωροταξίας και ΔημοσίωνΈργων». 

9. Τις διατάξεις του Αρθ. 90 του Π.Δ. 63/2005 (ΦΕΚ 98/ 
Α72005) και το γεγονός ότι από τις διατάξεις της πα¬ 
ρούσας απόφασης δεν προκύπτει δαπάνη σε βάρος του 
κρατικού προϋπολογισμού και του προϋπολογισμού του 
Δ.Παμβώτιδας. 


10. Την με αριθ. 9/145/30.06.03 απόφαση του Νομαρχι¬ 
ακού Συμβουλίου Ιωαννίνων «Αναθεώρηση του Οργανι¬ 
σμού Εσωτερικής Υπηρεσίας της Ν.Α.Ι.», που δημοσιεύ- 
θηκε στην Εφημερίδα της Κυβερνήσεως και ισχύει από 
την 18/07/2003 (ΦΕΚ 989/Β718.07.2003). 

11. Την Διανομή Συνοικισμού ΚΑΤΣΙΚΑ του έτους 1958 
στη θέση «Λιθάρια». 

12. Την με αριθ. 79/03.02.1989 Απόφαση Νομάρχη Ιω¬ 
αννίνων με την οποία εγκρίθηκε το ρυμοτομικό σχέδιο 
Κατσικάς (ΦΕΚ 160/Δ789) όπως τροποποιήθηκε και ισχύ¬ 
ει με το υπ’ αριθ. Π.Δ. 13/04/1989 και την 219/28.06.1991 
Απόφαση Νομάρχη Ιωαννίνων. 

13. Την υπ’ αριθ. 194/13.08.2009 απόφαση του Δημοτι¬ 
κού Συμβουλίου του Δήμου Παμβώτιδας. 

14. Την με αριθ. Πρωτ. 12410/09/12.04.2010 εισήγηση 
προς το ΣΧΟΠ Ν. Ιωαννίνων, της Δ/νσης Πολεοδομίας 
και Περιβάλλοντος της Ν.Α. Ιωαννίνων. 

15. Την με αριθ. 5/20.04.2010 (Θέμα 3°) σύμφωνη γνώμη 
του ΣΧΟΠ Ν. Ιωαννίνων, αποφασίζουμε: 

Την τροποποίηση του εγκεκριμένου ρυμοτομικού σχε¬ 
δίου με την μετατόπιση της οικοδομικής γραμμής κατά 
1.50μ. στο οικοδομικό τετράγωνο Γ145 έναντι του ΟΤ 
Γ143(ΚΧ) όπως φαίνεται χρωματισμένη στο συνημμένο 
τοπογραφικό διάγραμμα. 

Η ως άνω τροποποίηση στηρίζεται σε πολεοδομικά 
κριτήρια και τεχνικά κριτήρια, αποβλέπει στη θεραπεία 
πολεοδομικών αναγκών της περιοχής τροποποίησης 
του συγκεκριμένου οικοδομικού τετραγώνου και δεν 
επιφέρει δυσμενέστερες συνέπειες για το φυσικό και 
δομημένο περιβάλλον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 20 Μαΐου 2010 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 

